# metadata.dc.description.abstract[].value
Les escoles que es troben en fase 2 han pogut reobrir les aules. Ha estat una mesura polèmica, amb un seguiment desigual per diversos motius, tots prou importants i que cal tenir en compte. D'una banda, com ha dit el conseller Bargalló, les escoles són un servei públic, i han d'actuar per disminuir la bretxa social que l'educació en línia contribueix a aprofundir. De l'altra, la situació sanitària recomana mesures de distanciament social. Aquest és un dels punts on els centres educatius han fet més èmfasi. És possible tenir cinc alumnes d'educació infantil en una mateixa aula i evitar que es toquin, que comparteixin materials i joguines i abracin la mestra o el mestre? Algú pensa que un grupet de preadolescents es trobaran després de setmanes de no haver-se vist de forma presencial i es mantindran tota l'estona a dos metres de distància? Hi ha països que ho estan fent així, amb els alumnes disposats en una formació gairebé paramilitar, però és el tipus d'educació que volem per als nostres fills i filles?

# metadata.dc.source[].value
Divulgació i Premsa (Genètica, Microbiologia i Estadística)